राशन का गेहूं मंडी में बिकने की शिकायत पर गोदाम सीज
बंबूलियांकलां पंचायत के राशन डीलर द्वारा गरीबों के लिए आने वाले गेहूं को बाजार में बेचने की शिकायत पर मंगलवार को पीपल्दा तहसीलदार कपिल शर्मा ने एसडीएम चिन्मय के निर्देश पर डीलर शंकरलाल नागर के गोदाम में गेहूं शक्कर का स्टॉक सीज कर दिया है।
सुबह पंचायत समिति सदस्य अरविंद मीणा ने प्रधान सरोज मीणा को सूचना दी कि राशन डीलर गरीबों के लिए आने वाले खाद्य सुरक्षा अन्य योजनाओं के गेहूं को लाभार्थियों में वितरित नहीं कर मंडी में बेचने जा रहा है। इस पर प्रधान ने एसडीएम को इसकी जानकारी दी। एसडीएम ने पीपल्दा तहसीलदार को मामले की जांच कर कार्रवाई के निर्देश दिए। दोपहर साढ़े 12 बजे प्रधान तहसीलदार कृषि उपजमंडी पहुंचे। ट्रॉलियों में राशन के गेहूं की जांच करने लगे, लेकिन वहां राशन के गेहूं से भरी ट्रॉली नहीं मिली। वहां मौजूद कुछ किसानों ने बताया कि एक गेहूं से भरी ट्रॉली को एक जना बेचने आया था, लेकिन अचानक वापस ले गया। मंडी में ट्रॉली नहीं मिलने के बाद तहसीलदार बंबूलियां गांव पहुंचे। वहां ग्रामीणों ने उनको डीलर द्वारा समय पर गेहूं अन्य सामग्री का वितरण नहीं करने अन्य अनियमितता की शिकायत की। ग्रामीणों की शिकायत पर राशन डीलर के गोदाम में रखे 70 कट्टे गेहूं 15 कट्टे शक्कर को सीज कर कार्रवाई की जा रही है। मौके पर डीलर नहीं मिलने के चलते स्टॉक रजिस्टर नहीं मिल पाया। उसके मिलने के बाद स्टॉक की जांच की जाएगी।
प्रधान ने बताया कि इटावा क्षेत्र में गरीबों के लिए आने वाले अनाज में डीलरों द्वारा अनियमितता बरती जा रही है। इससे गरीब सरकारी योजनाओं के लाभ से वंचित हैं। इसके लिए कई बार जिला रसद अधिकारी को अवगत करवाने के बावजूद डीलरों पर कार्रवाई नहीं की जा रही है। उन्होंने अधिकारियों से उचित कार्रवाई की मांग की है।
ओमशर्मा अध्यक्ष बने: सांगोद. गौड़ब्राह्मण महासभा कोटा देहात के अध्यक्ष के चुनाव आदि गौड़ ब्राह्मण समाज मंदिर में चुनाव अधिकारी कांतिचंद्र शर्मा की देखरेख में हुए। इससे पहले सदस्यों की बैठक हुई। इसमें अध्यक्ष पद के लिए सर्वसम्मति से सेवानिवृत्त अध्यापक ओमशर्मा महामंत्री नारायण शुक्ला को चुना गया। इस दौरान महासभा कोटा अध्यक्ष शिवकांत शर्मा, निवर्तमान अध्यक्ष श्यामबिहारी, पालिका उपाध्यक्ष जगदीश प्रसाद, आदि गौड़ पंचायत सांगोद अध्यक्ष हरीशचंद वशिष्ठ, महामंत्री हेमराज को बनाया है।
इटावा. बंबूलिया गांव में राशन डीलर का जप्त किया राशन का स्टॉक।
hin_Deva hin_Deva hin_Deva hin_Deva awa_Deva hin_Deva